CELEX: 62010CN0488
Language: et
Date: 2010-10-11 00:00:00
Title: Kohtuasi C-488/10: Eelotsusetaotlus, mille on esitanud Juzgado de lo Mercantil num uno de Alicante (Hispaania) 11. oktoobril 2010 — Celaya Emparanza y Galdos Internacional SA versus Proyectos Integrales de Balizamientos SL

18.12.2010   
            
            
               ET
            
            
               Euroopa Liidu Teataja
            
            
               C 346/33
            
         Eelotsusetaotlus, mille on esitanud Juzgado de lo Mercantil num uno de Alicante (Hispaania) 11. oktoobril 2010 — Celaya Emparanza y Galdos Internacional SA versus Proyectos Integrales de Balizamientos SL
   (Kohtuasi C-488/10)
   ()
   2010/C 346/56
   Kohtumenetluse keel: hispaania
   
      Eelotsusetaotluse esitanud kohus
   
   Juzgado de lo Mercantil num uno de Alicante
   
      Põhikohtuasja pooled
   
   
      Hageja: Celaya Emparanza y Galdos Internacional SA
   
      Kostja: Proyectos Integrales de Balizamientos SL
   
      Eelotsuse küsimused
   
   
               1.
            
            
               Kas registreeritud ühenduse disainilahendusega antud ainuõiguse rikkumises algatatud kohtuvaidluses laieneb 12. detsembri 2001. aasta määruse (EÜ) nr 6/2002 ühenduse disainilahenduse kohta (1) artikli 19 lõikes 1 sätestatud õigus keelata kolmandatel isikutel disainilahendust kasutada mis tahes kolmandatele isikutele, kes kasutavad teisi disainilahendusi, mis ei jäta arukale kasutajale erinevat üldmuljet, või vastupidi, kas selle kohaldamisalast on välja arvatud kolmas isik, kes kasutab enda jaoks hiljem?
            
         
               2.
            
            
               Kas vastus eelmisele küsimusele on sõltumatu kolmanda isiku kavatsustest või oleneb tema käitumisest, nii et on määrav, et see kolmas isik on taotlenud ja registreerinud ühenduse disainilahenduse hiljem, pärast seda, kui varasema ühenduse disainilahenduse omanik on temalt kohtuväliselt nõudnud toote turustamise lõpetamist sellest varasemast disainilahendusest tulenevate õiguste rikkumise tõttu?
            
         
      (1)  EÜT 2002 L 3, lk 1, ELT eriväljaanne 13/27, lk 142.